شه‌فه‌ق نيوز/ فره‌نسا ئاشكراى پشتگيرى له‌ هه‌رێم كوردستان له‌ چوارچێوه‌ى دانيشتن ناونى نێچيروان بارزانى سه‌رۆك هه‌رێم وه‌ل فرانسوا سنود نوێنه‌ر تايبه‌ت سه‌رۆك فره‌نسى ئه‌را كاروبار سوريا و عراق و دۆمينيگ ماس باڵيۆز گشتى فره‌نسا له‌ هه‌رێم و شاند ياوه‌رى.
له‌ى باوه‌ته‌و، سه‌رۆكايه‌تى هه‌رێم له‌ به‌ياننامه‌يگ ئه‌را شه‌فه‌ق نيوز وت: ئه‌و دانيشتنه‌ وه‌رجه‌ نيمه‌ڕوو ئمڕوو په‌نجشه‌ممه‌ له‌ هه‌ولێر ساز كرياگه‌و له‌تى بارزانى سوپاسگوزارى له‌ فره‌نسا و سه‌رۆكه‌گه‌ى كردگه‌ له‌وه‌ر پشتگيرى و ده‌سميتداين وه‌رده‌وام هه‌رێم كوردستان وه‌تايبه‌ت له‌ قۆناغه‌يل سه‌خت و جه‌ختيش له‌بان زيايبوين پيشكه‌قتن په‌يوه‌نديه‌يل ناونى هه‌رێم و فره‌نسا كردگه‌ له‌گشت بواره‌يل.
جى باسه‌، تاووتوێكردن بارودوخ سورياو هه‌وڵه‌يل ناوده‌وڵه‌تى ئه‌را چاره‌سه‌ر قه‌يران ئه‌و وڵاته‌و هاوردنه‌وه‌ى سه‌قامگيرى ئه‌راى و ده‌سه‌وه‌ركردن ئاشتى و دويايين روێداگه‌يل له‌ ناوچگه‌و پرووسه‌ى سياسى له‌ هه‌رێم كوردستان، ته‌وه‌ره‌يليگ تر دانيشتنگه‌ بوێ.
